มันมีหัวสิวน่ะครับแต่แตะไม่ได้เลยเจ็บมาก แถมยังมีก้อนแข็งๆด้านในด้วย มันคืออะไรครับ และเกิดจากอะไรรักษาได้มั้ย
สวัสดีค่ะ สิวคือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง หากเป็นสิวที่กำลังอักเสบหรือติดเชื้อ อาจทำให้เกิดความเจ็บปวดได้โดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะแนะนำพบแพทย์เพื่อประเมินความรุนแรงของโรคและวางแผนการรักษา จากที่ฟังเบื้องต้นน่าจะอยู่ในช่วงที่ติดเชื้อ ควรได้ยาฆ่าเชื้อทาเฉพาะที่ดังกล่าวไปค่ะการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้ ก้อนแข็งๆที่กล่าวมานั้นไม่อันตรายค่ะ อาจเป็นจากการอักเสบที่จะค่อยๆยุบไปเอง ไม่ควรไปแคะแกะเช่นกัน